3. การประกอบธุรกิจของแต่ละสายผลิตภัณฑ์

ลักษณะของบริการ

1.1 ธุรกิจเช่าซื้อ (Hire Purchase)

บริษัทให้บริการสินเชื่อเช่าซื้อ สำหรับผู้มีความประสงค์จะเป็นเจ้าของกรรมสิทธิ์ในทรัพย์สิน
หลังการผ่อนชำระค่างวดครบตามสัญญาเช่าซื้อ
ในระหว่างการผ่อนชำระผู้เช่าซื้อเป็นผู้ครอบครองทรัพย์สินและมีหน้าที่ในการบำรุงรักษาทรัพย์สินนั้น
ในปีที่ผ่านมาบริษัทยังคงให้ความสำคัญกับการให้บริการสินเชื่อเช่าซื้อทรัพย์สินประเภทรถยนต์
โดยเฉพาะรถยนต์มือสองและเน้นรถยนต์ที่เป็นที่นิยม คุณภาพดี
เพื่อสร้างความเชื่อถือให้กับลูกค้าเป็นหลัก
ด้วยบุคลากรที่มีประสบการณ์และมีความชำนาญไว้บริการลูกค้า

นอกจากการเช่าซื้อโดยผ่านคู่ค้า Dealer รถยนต์แล้ว บริษัทยังเปิดให้บริการสินเชื่อสำหรับ ไถ่ถอน
(Refinance) และสินเชื่อทะเบียนรถยนต์ในเงื่อนไขที่ใกล้เคียงกับการเช่าซื้อ

2.  ธุรกิจลีสซิ่ง (Leasing)

บริษัทให้บริการเช่าลีสซิ่ง (Financial Lease)
สำหรับนิติบุคคลที่มีความประสงค์ที่จะจัดหาทรัพย์สินไว้ใช้ในกิจการ โดยการผ่อนชำระค่าเช่า
ซึ่งสามารถนำไปหักเป็นค่าใช้จ่ายในทางภาษีได้ โดยผู้เช่า
ลีสซิ่งจะเป็นผู้ดูแลทรัพย์สินและบำรุงรักษาทรัพย์สินนั้น

ทรัพย์สินให้เช่าแบบลีสซิ่งที่บริษัทเน้นได้แก่ รถยนต์นั่งส่วนบุคคล รถยนต์เพื่อการพาณิชย์
เครื่องจักรและอุปกรณ์ เป็นต้น

3.  สินเชื่อทะเบียนรถยนต์

บริษัทเริ่มให้บริการสินเชื่อทะเบียนรถยนต์ตั้งแต่เดือนกรกฎาคม 2550 โดยผ่านตัวแทนของบริษัท
ในนาม “นวเอ็กซ์เพรส”
ซึ่งจะเป็นผู้ดำเนินการจัดหาลูกค้าสินเชื่อภายใต้ชื่อและนโยบายการปล่อยสินเชื่อของบริษัท
พร้อมทั้งได้รับค่าตอบแทนจากบริษัทในอัตราที่สูงกว่าการเป็นดีลเลอร์รถยนต์ทั่วไป

4.  บริการอื่น ๆ

บริการรับจ่ายภาษีทะเบียนรถยนต์ เป็นบริการต่อเนื่อง ที่บริษัทให้ความสำคัญควบคู่ไปกับการ
จัดสินเชื่อเช่าซื้อ ที่จะทำให้ลูกค้าได้รับความสะดวกสบายมากขึ้น

บริการต่อกรมธรรม์ประกันภัยและ พ.ร.บ.
เพื่ออำนวยความสะดวกให้กับลูกค้าและคุ้มครองความเสี่ยงให้กับลูกค้าและทรัพย์สินด้วย

2)  การตลาดและการแข่งขัน

    1.  ลักษณะลูกค้าและกลุ่มเป้าหมาย

-   ลูกค้าบุคคลธรรมดาที่มีบุคลิกภาพน่าเชื่อถือ มีที่อยู่เป็นหลักแหล่ง มีอาชีพการงานมั่นคง
    มีรายได้แน่นอน มีความสามารถในการชำระหนี้ และมีความรับผิดชอบทางการเงินดี

-   ลูกค้านิติบุคคล ขนาดเล็ก ขนาดกลาง และขนาดใหญ่ ที่มีธุรกรรมทางการเงินที่มั่นคง
    กิจการน่าเชื่อถือ มีระบบการจัดการที่ดี และมีศักยภาพในการชำระหนี้

    1.  กลยุทธ์การแข่งขัน

กลยุทธ์ที่บริษัทใช้ดำเนินงานเพื่อให้สามารถแข่งขันได้ในระยะยาว
เกิดจากการจัดองค์กรให้เป็นลักษณะ Marketing Organization หรือ Selling
Organization
เพื่อให้พนักงานทั้งหมดให้ความสำคัญกับการขายและช่วยกันสร้างบริการที่ดีเลิศให้กับลูกค้า
โดยบริษัทจะเน้นการดำเนินงานตามกลยุทธ์ ดังนี้

-   การเจาะตลาด (Segmentation)
    ในผลิตภัณฑ์ที่มีความชำนาญคือการทำธุรกิจเช่าซื้อรถยนต์สินเชื่อ ทะเบียนรถยนต์
    เน้นกลุ่มลูกค้าที่มีศักยภาพชัดเจน เน้นพันธมิตรคู่ค้ารถยนต์ และนวเอ็กซ์เพรส
    ที่อยู่ในพื้นที่การตลาด และตัวเมืองจังหวัดใหญ่ที่มีศักยภาพทางเศรษฐกิจ
    และในกรุงเทพปริมณฑล

-   การกำหนดเป้าหมาย (Targeting) การทำงานที่ชัดเจนตั้งแต่พนักงานการตลาด
    หัวหน้าทีมงาน หรือ ผู้จัดการสาขา ผู้จัดการภาค จากสายงานการตลาด
    และเป้าหมายการบริการเพื่อสร้างรายได้ในรูปแบบ ต่าง ๆ ให้กับบริษัท
    จากสายงานปฏิบัติการ ตลอดจนการเพิ่มประสิทธิภาพหรือลดต้นทุน จากสายงานสนับสนุน

-   การนำเสนอ (Offering) การนำเสนอในสิ่งที่ลูกค้าต้องการ
    ทำการตลาดหลากหลายรูปแบบกับ คู่ค้าจัดทำโครงการทางการตลาดต่อเนื่อง
    เช่นการผ่อนรถรวมประกันภัย เป็นต้น

-   การวางตำแหน่ง (Position) ของบริษัทเพื่อมุ่งสร้าง Brand Image เริ่มจากระบบภายใน
    ในการ

พิจารณาเครดิตที่รวดเร็วรัดกุมใช้ระบบ เครดิตสกอริ่ง (Credit Scoring)
ร่วมในการประกอบการวิเคราะห์สินเชื่อ สำหรับการสร้าง Brand จากภายนอก
มาจากการสร้างความเชื่อมั่นในความสามารถพนักงานการตลาด การดูแลนวเอ็กซ์เพรส
สร้างความเชื่อถือพนักงานรับลูกค้าที่อยู่ด้านหน้าและสร้างศรัทธาให้เกิดกับคู่ค้า
และลูกค้าในระยะยาว

1.  ช่องทางการจำหน่าย

บริษัทได้จัดโครงสร้างองค์กรของบริษัท และบริษัท เบลสซิ่ง แอสเสท เซอร์วิสเซส จำกัด
เพื่อให้สามารถบริการลูกค้า ในแต่ละกลุ่มเป้าหมายได้อย่างเหมาะสม
โดยผ่านการทำงานของฝ่ายงาน 5 ฝ่าย ดังนี้

-   ฝ่ายการตลาด รับผิดชอบดูแลด้านการประสานงานนวเอ็กซ์เพรส การหาลูกค้าเช่าซื้อ
    และ/หรือ เช่าลีสซิ่ง บุคคลธรรมดาและนิติบุคคลรายย่อยทั่วไป
    โดยเน้นพื้นที่ในจังหวัดที่เป็นที่ตั้งของสาขาและจังหวัดใกล้เคียง และในเขตกรุงเทพปริมณฑล

-   ฝ่ายธุรกิจโครงการพิเศษ รับผิดชอบดูแลด้านการหาลูกค้าเช่าซื้อ และ/หรือ
    เช่าซื้อลีสซิ่งประเภทนิติบุคคลที่มีขนาดเล็ก ขนาดกลาง และขนาดใหญ่
    ซึ่งมีความต้องการใช้วงเงินสินเชื่อ ในการเช่าซื้อและ/หรือ เช่าลีสซิ่ง และฟลอแพลนต่อเนื่อง

-   ฝ่ายธุรกิจรถเช่า รับผิดชอบดูแลลูกค้ารถเช่า บุคคลธรรมดา และนิติบุคคลที่มีขนาดเล็ก
    ขนาดกลาง และขนาดใหญ่ ซึ่งมีความต้องการใช้รถเป็นครั้งคราวตามความจำเป็น

-   ฝ่ายุรกิจบริหารหนี้สิน รับผิดชอบบริหารทรัพย์สินให้กับบริษัท บริษัทในเครือ
    และสถาบันการเงินอื่น

-   ฝ่ายธุรกิจประมูลทรัพย์สิน รับผิดชอบบริหารทรัพย์สินที่บริษัทรับคืนจากลูกค้า
    และบริษัทหรือสถาบันการเงินอื่น

    1.  ภาวะการแข่งขัน

จากภาวะเศรษฐกิจที่ชะลอตัว อันมีปัจจัยมาจากราคาน้ำมันอยู่ในระดับสูง
ต้นทุนการผลิตของผู้ประกอบการสูงขึ้น ตลอดจนปัจจัยทางการเมืองและสังคม
ส่งผลให้การจำหน่ายรถยนต์ชะลอตัวตาม ขณะเดียวกันมีผู้ประกอบการเช่าซื้อรายใหม่ ๆ
เกิดขึ้นตลอดเวลา ทั้งบริษัทในเครือธนาคาร
หรือการปรับระดับผู้ประกอบการเช่าซื้อที่กลายเป็นธนาคาร บริษัทลีสซิ่งในเครือผู้จำหน่ายรถยนต์
ตลอดจนไฟแนนซ์ท้องถิ่นหลายรายที่หันมาทำธุรกิจเช่าซื้อกันมากขึ้น ปัจจัยดังกล่าว
ส่งผลให้การแข่งขันรุนแรงมากขึ้น

สำหรับธุรกิจเช่าซื้อรถยนต์มือสอง
เริ่มมีการแข่งขันมากขึ้นจากการที่ผู้ประกอบการมองเห็นช่องว่างในส่วนต่างต้นทุนการเงินของตนและผลตอบแทนที่ได้รับ
ผู้ประกอบการการเงินเกือบทุกรายจึงมุ่งมั่นเข้ามาแทรกตลาดเช่าซื้อรถยนต์มือสอง

ผลที่เกิดขึ้นในทางบวก ผู้บริโภคหรือลูกค้าผู้เช่าซื้อรถ
มีโอกาสที่จะเลือกบริการจากผู้ประกอบการที่มีการเสนออัตราดอกเบี้ยต่ำมากขึ้น
และจะได้รับบริการที่ดีขึ้น ขณะเดียวกันผลในทางลบ ที่อาจเกิดขึ้นจากผู้ประกอบการขายรถยนต์
ที่อาจนำรถมีคุณภาพต่ำเข้าจัดสินเชื่อเช่าซื้อได้ง่าย หรือได้เรียกเงินดาวน์จากลูกค้าในอัตราที่ต่ำ
ซึ่งอาจจะมีผู้เช่าซื้อบางรายไม่รับผิดชอบในการผ่อนชำระค่างวดอย่างต่อเนื่องอันจะทำให้เกิดหนี้เสียในระบบมากขึ้นตามมา

อย่างไรก็ตามรถยนต์ยังคงเป็นสิ่งจำเป็นในการดำรงชีพประจำวันของทุกคน
ดังนั้นการขยายตัวในธุรกิจเช่าซื้อยังคงเป็นไปตามความต้องการใช้รถของคนทั่วไป

การปรับตัวของบริษัทเอง นอกจากจะมีการกระจายความเสี่ยงในการเปิดสาขาไปตามภูมิภาคแล้ว
ยังมีพันธมิตรที่ดีมากมาย รวมถึงตัวแทนของบริษัทในนาม นวเอ็กซ์เพรส และ
บริษัทยังคงเน้นการบริการที่ดีก่อนและหลังการขายอย่างสม่ำเสมอ
และสร้างบริการที่เกี่ยวเนื่องตลอดเวลา ซึ่งผู้ที่สนใจสามารถติดตามข่าวสารของบริษัท
เพิ่มเติมได้จาก www.navaleasing.co.th

2.5 แนวโน้มอุตสาหกรรม

ทรัพย์สินหลักของธุรกิจในการให้บริการสินเชื่อเช่าซื้อและลีสซิ่งของบริษัทส่วนใหญ่ คือ รถยนต์
ดังนั้นอัตราการเจริญเติบโตของธุรกิจรถยนต์
จึงเป็นปัจจัยที่สำคัญในการกำหนดแนวโน้มการเติบโตของธุรกิจให้บริการสินเชื่อเช่าซื้อและลีสซิ่งที่ควรจะเป็นไปในทิศทางเดียวกัน

ปริมาณการจำหน่ายรถยนต์ในประเทศ (หน่วย: คัน)

+----+----------+---------+-----------+----------+-------+---------+
| ปี  | รถยนต์นั่ง  | เปลี่ยนแป | รถยนต์     | เปลี่ยนแ   | รวม   | เปลี่ยนแป |
|    |          | ลงร้อยละ |           | ปลงร้อยละ |       | ลงร้อยละ |
|    | ส่วนบุคคล  |         | เพ        |          |       |         |
|    |          |         | ื่อการพาณิชย์ |          |       |         |
+----+----------+---------+-----------+----------+-------+---------+
| 25 | 179,005  | 41.67   | 354,171   | 25.14    | 53    | 30.25   |
| 46 |          |         |           |          | 3,176 |         |
+----+----------+---------+-----------+----------+-------+---------+
| 25 | 209,110  | 16.82   | 416,916   | 17.72    | 62    | 17.41   |
| 47 |          |         |           |          | 6,026 |         |
+----+----------+---------+-----------+----------+-------+---------+
| 25 | 193,617  | (7.41)  | 509,644   | 22.24    | 70    | 12.34   |
| 48 |          |         |           |          | 3,261 |         |
+----+----------+---------+-----------+----------+-------+---------+
| 25 | 194,269  | 0.34    | 487,873   | (4.27)   | 68    | (3.00)  |
| 49 |          |         |           |          | 2,142 |         |
+----+----------+---------+-----------+----------+-------+---------+
| 25 | 169,994  | (12.50) | 396,903   | (18.65)  | 56    | (16.89) |
| 50 |          |         |           |          | 6,897 |         |
+----+----------+---------+-----------+----------+-------+---------+

ที่มา: สภาอุตสาหกรรมยานยนต์ไทย

ในปี 2550 มีปริมาณการจำหน่ายรถยนต์รวม 566,897 คัน ซึ่งคิดเป็นอัตราการเติบโตลดลง
ร้อยละ 16.89 เมื่อเทียบกับช่วงเดียวกันของปี 2549
ซึ่งมีปริมาณการจำหน่ายลดลงทุกประเภทรถยนต์ โดยมีรายละเอียดดังนี้

ประเภทรถยนต์นั่งส่วนบุคคล มียอดขายทั้งสิ้น 169,994 คัน เมื่อเทียบกับช่วงเดียวกันของปี 2549
คิดเป็นอัตราการเติบโตลดลงร้อยละ 12.50 และประเภทรถยนต์เพื่อการพาณิชย์
ซึ่งถือเป็นประเภทรถที่มีตลาดใหญ่ที่สุดของประเทศ มียอดขายทั้งสิ้น 396,903 คัน
เมื่อเทียบกับช่วงเดียวกันของปี 2549 คิดเป็นอัตราการเติบโตลดลงร้อยละ 18.65

ตลาดรถยนต์โดยรวมมีอัตราการเติบโตลดลง
ทั้งนี้มีสาเหตุมาจากการที่ค่าเงินบาทแข็งค่าขึ้นและเศรษฐกิจชะลอตัว
ซึ่งเป็นผลกระทบจากราคาน้ำมันที่ปรับตัวสูงขึ้นอย่างต่อเนื่อง
แนวโน้มการขึ้นราคาของสินค้าอุปโภคบริโภคที่เป็นสินค้าจำเป็น
ทำให้ค่าครองชีพของคนไทยมีค่าสูงขึ้น ซึ่งส่งผลกระทบต่อภาคอุตสาหกรรมโดยรวม

3)  การจัดหาผลิตภัณฑ์หรือบริการ

3.1 แหล่งที่มาของเงินทุน

บริษัทมีแหล่งที่มาของเงินทุนจากการกู้ยืมและระดมทุนจากผู้ถือหุ้น เงินกู้ยืม
ซึ่งเป็นแหล่งเงินทุนหลักของบริษัท มีทั้งจากการกู้ยืมผ่านสถาบันการเงิน การออกตั๋วสัญญาใช้เงิน
การออกตั๋วแลกเงิน และการออกหุ้นกู้

ณ 31 ธันวาคม 2550 บริษัทมีเงินกู้ยืมในประเทศจากสถาบันการเงิน การออกตั๋วสัญญาใช้เงิน
และการออกตั๋วแลกเงินรวม 1,230.67 ล้านบาท และมีส่วนของผู้ถือหุ้นคงเหลือ 1,172.67
ล้านบาท คิดเป็น 1.05 เท่า

 

 3.2 แหล่งใช้ไปของเงินทุน

บริษัทมีนโยบายปล่อยสินเชื่อโดยเน้นคุณภาพของลูกค้าเป็นสำคัญ
โดยบริษัทมุ่งเน้นการขยายฐานลูกค้าบุคคลธรรมดารายย่อยทั่วไป
บริษัทจะพิจารณาอนุมัติสินเชื่อเช่าซื้อสำหรับลูกค้าบุคคลธรรมดาโดยพิจารณาจากความสามารถในการชำระหนี้ของลูกค้า
ประกอบกับเครดิตของผู้ค้ำประกัน ซึ่งจะพิจารณาจากอาชีพของลูกค้า ที่มีและความมั่นคงของรายได้
การตรวจสอบสถานที่อยู่อาศัยหรือสถานที่ทำงานของลูกค้า ว่า
บริษัทจะสามารถติดตามหาตัวลูกค้าได้สะดวกมากน้อยเพียงใด
รวมถึงการตรวจสอบการศึกษาประวัติของลูกค้าและผู้ค้ำประกันอย่างละเอียด
โดยในแต่ละขั้นตอนจะมีเจ้าหน้าที่คอยกำกับดูแลและติดตามด้วยความระมัดระวัง

  ขั้นตอนการพิจารณาสินเชื่อ ประกอบด้วยขั้นตอน ต่อไปนี้

(1) ขั้นตอนการพิจารณาเบื้องต้น

เมื่อเจ้าหน้าที่การตลาดได้รับการติดต่อจากผู้จำหน่ายสินค้า (Dealer) นวเอ็กซ์เพรส
หรือลูกค้าติดต่อกับเจ้าหน้าที่การตลาดโดยตรง
จะมีการให้คำแนะนำหรือปรึกษาถึงรูปแบบการทำสัญญาและเงื่อนไขการเช่าซื้อหรือลีสซิ่งให้เหมาะสมกับลูกค้าแต่ละราย
ทั้งนี้หากเป็นสัญญาเช่าซื้อจะมีระยะเวลาผ่อนชำระเฉลี่ย 12 - 48 งวด ส่วนลีสซิ่งจะเป็น 36 -
60 งวด โดยเจ้าหน้าที่การตลาดจะป็นผู้เก็บรวบรวมข้อมูลและเอกสาร ต่าง ๆ
ที่จำเป็นในการวิเคราะห์คุณสมบัติของลูกค้าผ่านต่อไปยังเจ้าหน้าที่วิเคราะห์เครดิต

(2) ขั้นตอนการพิจารณาคุณสมบัติของลูกค้าและคัดเลือกลูกค้า

เจ้าหน้าที่วิเคราะห์เครดิตจะตรวจสอบข้อมูลความถูกต้องของเอกสาร
และพิจารณาถึงความน่าเชื่อถือ ความสามารถในการชำระหนี้ของลูกค้า
รวมถึงการออกตรวจสอบที่พักอาศัย หรือสถานที่ทำงานของลูกค้าและผู้ค้ำประกัน
พร้อมกับให้ความเห็นร่วมกับเจ้าหน้าที่การตลาดในการเสนอพิจารณาอนุมัติลูกค้าแต่ละราย

ทั้งนี้ หากเป็นรถยนต์ใช้แล้วรวมถึงกรณี Refinance
เจ้าหน้าที่การตลาดจะต้องตรวจสอบสภาพรถยนต์ทุกคัน
และต้องให้เจ้าหน้าที่วิเคราะห์เครดิตตรวจสภาพราคาประเมินรถยนต์รุ่นนั้น ๆ ว่า
ราคาเหมาะสมหรือไม่เมื่อเทียบเคียงกับรถยนต์รุ่นเดียวกันในตลาด

(3) ขั้นตอนอนุมัติสินเชื่อ

ข้อมูลทั้งหมดจะถูกนำเสนอผู้มีอำนาจอนุมัติ เพื่อพิจารณาอนุมัติตามวงเงินสินเชื่อต่อราย
ดังมีรายละเอียดวงเงินสินเชื่อและผู้มีอำนาจอนุมัติ ดังต่อไปนี้

รายละเอียดผู้มีอำนาจอนุมัติวงเงินสินเชื่อ กรณีทั่วไป

+------------------------------+------------+------------+-------------+
| ผู้มีอำนาจอนุมัติ                  |   วงเง     |            |             |
|                              | ินสินเชื่อที่มีเง |            |             |
|                              | ินดาวน์/เงินว |            |             |
|                              | างประกัน⁽¹⁾ |            |             |
+------------------------------+------------+------------+-------------+
|                              |   ร้อยละ 20 | ร้อยละ      | ต่ำกว่า ร้อยละ |
|                              |   ขึ้นไป     | 10-20      | 10          |
+------------------------------+------------+------------+-------------+
| ผู้ช่วยผู้อำนวยการฝ่าย /           | 1.0 ล้านบาท | ไม         | ไ           |
| ผู้อำนวยการฝ่ายเครดิต            |            | ่มีอำนาจอนุมัติ | ม่มีอำนาจอนุมัติ |
+------------------------------+------------+------------+-------------+
| รองกรรมการผู้จัดการ             | 3.0 ล้านบาท | ไม         | ไ           |
|                              |            | ่มีอำนาจอนุมัติ | ม่มีอำนาจอนุมัติ |
+------------------------------+------------+------------+-------------+
| กรรมการผู้จัดการ                | 5.0 ล้านบาท | 5.0 ล้านบาท | ไ           |
|                              |            |            | ม่มีอำนาจอนุมัติ |
+------------------------------+------------+------------+-------------+
| คณะกรรมการบริหาร              | 50.0       | 50.0       | 50.0 ล้านบาท |
|                              | ล้านบาท     | ล้านบาท     |             |
+------------------------------+------------+------------+-------------+
| คณะกรรมการบริษัท               |   ไ        |   ไ        | ไม่จำกัดจำนวน |
|                              | ม่จำกัดจำนวน | ม่จำกัดจำนวน |             |
+------------------------------+------------+------------+-------------+

หมายเหตุ : การพิจารณาทบทวนวงเงินสินเชื่อเดิมที่ครบกำหนดนั้น
ผู้มีอำนาจอนุมัติวงเงินแต่ละระดับมีอำนาจอนุมัติได้ไม่เกิน 2
เท่าของอำนาจอนุมัติวงเงินสินเชื่อที่มีอยู่ กรณีลูกค้านิติบุคคล จะต้องนับรวมบริษัทในครือ
หรือบริษัทในกลุ่มด้วย

รายละเอียดผู้มีอำนาจอนุมัติวงเงินสินเชื่อ กรณี Refinance

  -------------------------------------- --------------------------------
  ผู้มีอำนาจอนุมัติ                            วงเงินสินเชื่อที่อนุมัติได้

  ผู้ช่วยผู้อำนวยการฝ่าย / ผู้อำนวยการฝ่ายเครดิต   0.70 ล้านบาท

  รองกรรมการผู้จัดการ                       2.00 ล้านบาท

  กรรมการผู้จัดการ                          5.00 ล้านบาท

  คณะกรรมการบริหาร                        50.0 ล้านบาท

  คณะกรรมการบริษัท                         ไม่จำกัดจำนวน
  -------------------------------------- --------------------------------

หมายเหตุ : อำนาจอนุมัติวงเงินสินเชื่อดังกล่าวข้างต้น ให้เป็นไปตามเงื่อนไขราคาการ Finance

รายละเอียดผู้มีอำนาจอนุมัติวงเงินสินเชื่อ สำหรับลูกค้ารายย่อยในเขตกรุงเทพและปริมณฑล
กรณีทั่วไป

  -------------------------------------- --------------------------------
  ผู้มีอำนาจอนุมัติ                            วงเงินสินเชื่อที่อนุมัติได้

  คณะกรรมการอนุมัติสินเชื่อ                    2.0 ล้านบาท
  -------------------------------------- --------------------------------

  (4) ขั้นตอนการดำเนินงานภายหลังผ่านการอนุมัติสินเชื่อ

เมื่อมีการอนุมัติสินเชื่อแล้ว เจ้าหน้าที่เครดิตจะจัดส่งสัญญาเช่าซื้อให้ส่วนบริการประกันภัย
เพื่อดำเนินการเรื่องประกันภัยคุ้มครองรถยนต์ และส่วนพิธีการสินเชื่อ
เพื่อดำเนินการจัดเก็บข้อมูลของลูกค้าและผู้ค้ำประกันเข้าระบบคอมพิวเตอร์ของบริษัท
เพื่อเป็นฐานข้อมูลให้ฝ่ายต่าง ๆ ติดตามดูแลลูกค้าต่อไป

ส่วนพิธีการสินเชื่อ จะรับผิดชอบดูแลเรื่องความครบถ้วนของเอกสารจากผู้จำหน่ายสินค้า (Dealer)
นวเอ็กซ์เพรส และจะดำเนินการแจ้งไปยังฝ่ายบัญชีและบริหารเงิน เพื่อชำระค่าทรัพย์สินแก่
ผู้จำหน่ายสินค้าตามวงเงินที่ได้รับอนุมัติ

(5) ขั้นตอนการปฏิบัติต่อลูกค้า

•
ส่วนบริการประกันภัยจะคอยดูแลให้บริการลูกค้าในการต่ออายุความคุ้มครองตลอดระยะเวลาที่ยังมีการผ่อนชำระกับบริษัทอยู่
หรือในบางกรณีจะให้บริการหลังสิ้นสุดอายุสัญญาแล้วรวมถึงทรัพย์สินอื่น ๆ ด้วย
เพื่อเป็นการสร้างรายได้อื่นให้กับบริษัท

• ส่วนบริการงานทะเบียนรถยนต์และโอนสิทธิ์
จะดูแลให้บริการต่อภาษีประจำปีรถยนต์ให้ในลักษณะเดียวกับส่วนบริการประกันภัย

• ฝ่ายธุรกิจบริหารหนี้สิน จะดูแลลูกค้าในส่วนที่ชำระค่างวดตามปกติถึงค้างชำระไม่เกิน 3 งวด
โดยลูกค้าสามารถผ่อนชำระค่างวดได้หลายวิธี เช่น การชำระเงินผ่าน Bill Payment
การชำระค่างวดผ่านธนาคารหรือการหักบัญชีเงินฝากของลูกค้าโดยตรง (Direct Debit)
การชำระโดยเช็คลงวันที่ล่วงหน้า การชำระด้วยตนเองที่บริษัทหรือทางธนาณัติ เป็นต้น
เมื่อลูกค้าได้ผ่อนชำระครบถ้วนรวมทั้งชำระค่าซื้อคืนตามสัญญาลีสซิ่งครบถ้วนแล้ว
จะส่งต่อให้ฝ่ายปฏิบัติการธุรกิจ ติดต่อลูกค้าให้มารับโอนทะเบียนรถยนต์ตามขั้นตอนต่อไป

(6) ขั้นตอนการควบคุมสินเชื่อ

ในกรณีที่เกิดการค้างชำระค่างวด บริษัทจะมีมาตรการในการควบคุมสินเชื่อ ดังนี้

• กรณีผิดนัดชำระ 1 และ 2 งวด หน่วยงานเก็บเงินของบริษัทจะติดตามทวงถามจากลูกค้าทันที
โดยการติดต่อเจรจากับลูกค้าโดยตรงด้วยตนเองและส่งจดหมายทวงถาม

• กรณีผิดนัดชำระ 3 งวด
บริษัทจะจัดส่งจดหมายทวงหนี้และเจรจากับลูกค้าพร้อมประเมินสถานภาพความสามารถในการชำระหนี้ของลูกค้า

• กรณีผิดนัดชำระ 3 งวดขึ้นไป บริษัทจะพยายามเจรจาประนอมหนี้ก่อน ถ้าไม่สามารถพัฒนาหนี้ได้
รายละเอียดของลูกค้ารายนั้นจะถูกส่งไปให้เจ้าหน้าที่ฝ่ายกฎหมาย
เพื่อบอกเลิกสัญญาและยึดทรัพย์สินที่ให้เช่าซื้อหรือลีสซิ่งกลับมา ในกรณีที่จำเป็น
หากบริษัทไม่สามารถติดตามยึดทรัพย์สินคืนมาได้หรือในกรณีที่ขายประมูลทรัพย์สินที่ยึดมาได้แต่ได้เงินมาไม่พอที่จะชำระหนี้คงเหลือ
บริษัทจะดำเนินการด้านกฎหมายกับลูกค้าและผู้ค้ำประกันต่อไปโดยจะเป็นการฟ้องร้องคดีเพื่อให้ได้หนี้คืนมากที่สุด

(7) ขั้นตอนการประมูลทรัพย์สิน

เมื่อยึดทรัพย์สินจากลูกค้ามาแล้ว บริษัทจะแจ้งให้ลูกค้ามาปิดบัญชีภายในเวลาที่กำหนด
เมื่อพ้นกำหนดเวลาแล้ว ลูกค้าไม่มาติดต่อหรือไม่สามารถปฏิบัติตามเงื่อนไขของบริษัทได้
บริษัทจะนำทรัพย์สินดังกล่าวไปประมูลขายต่อสาธารณชน โดยวิธีการจัดการประมูลที่สำนักงานใหญ่
หรือสำนักงานสาขาของบริษัทเอง และการจัดส่งให้ตัวแทนประมูล คือ บริษัท สหการประมูล จำกัด
ทำการประมูลขาย ณ ที่ทำการของบริษัทตัวแทน ตามที่เห็นสมควร
ซึ่งมีการโฆษณาให้ประชาชนทั่วไปรับทราบและสามารถเข้าร่วมประมูลได้ตามวันและเวลาของบริษัทตัวแทนประมูล

ทั้งนี้ การพิจารณาเรื่องการดำเนินการจัดประมูล และการกำหนดราคากลาง
สำหรับการประมูลขายรถยึดของบริษัท จะมีคณะอนุกรรมการประมูลขายรถยึดเป็นผู้พิจารณา
และเมื่อจบการประมูลขายแต่ละรอบแล้ว ส่วนทรัพย์สินรอการขาย
จะจัดทำรายงานผลการประมูลขายให้กับกรรมการผู้จัดการทราบทุกครั้ง

เมื่อเกิดขาดทุนจากการขายรถยึด บริษัทจะทำหนังสือแจ้งให้ลูกค้าทราบ
เพื่อให้นำเงินส่วนขาดทุนดังกล่าว มาชำระให้กับบริษัทภายในกำหนดเวลา
และเมื่อพ้นกำหนดเวลาดังกล่าวแล้ว ลูกค้าไม่นำเงินมาชำระให้กับบริษัท
บริษัทจะดำเนินการฟ้องร้องเรียกค่าเสียหายจากลูกค้า และ/หรือ ผู้ค้ำประกันในชั้นศาลต่อไป

ในกรณีที่บริษัทนำรถออกประมูลขายแล้วได้ราคาเกินกว่าจำนวนหนี้คงค้างตามสัญญา
บริษัทจะต้องคืนเงินส่วนเกินให้กับผู้เช่าซื้อ ในทางกลับกันหากมีส่วนขาดทุน
ผู้เช่าซื้อก็ต้องชำระคืนเป็นค่าเสียหายให้กับบริษัทเช่นกัน
ตามข้อกำหนดของสำนักงานคณะกรรมการการคุ้มครองผู้บริโภค (สคบ.)